open-index/open-wikipedia-markdown huggingface dataset:
Mississippi

**Mississippi** (Engels: *State of Mississippi*) is 'n deelstaat in die sogenaamde Diep Suide van die Verenigde State van Amerika met 'n bevolking van drie miljoen. Mississippi is die 20ste deelstaat wat tot die Unie toegelaat is. Jackson is die hoofstad asook die grootste stad. Dit word in die noorde deur Tennessee, in die ooste deur Alabama, in die suide deur Louisiana en die Golf van Meksiko, en in die weste deur Arkansas en Louisiana begrens. Die Mississippirivier vorm 'n natuurlike grens in die weste.

[links|duimnael|Die [Mississippirivier]]
duimnael|links|'n Sipressebos in 'n moeras langs die Mississippi
In 2020 is besluit om die deelstaat se amptelike vlag te vervang. Die vorige ontwerp het nog die vlag van die Gekonfedereerde State vertoon wat deur baie as 'n simbool vir slawerny en rassediskriminasie beskou word.

## Geskiedenis 
Die eerste Europese besoekers was die ekspedisie van Hernando de Soto wat probeer het om 'n nedersetting te stig tussen 1539 en 1542. Dit het egter misluk. Die volgende ekspedisie is gelei deur die Fransmanne Jacques Marquette en Louis Joliet; hulle het saam met die Mississippi afgevaar in 1673. Nege jaar later het die Chevalier de la Salle die hele Mississippivallei vir Frankryk geannekseer.

Kolonisasie aan die oostekant van die rivier het stadig geskied. Nedersettings is gestig by die hoogtes van Natchez, by die Yazoorivier en by die mond van die Pascagoularivier. Die hoofstad van Frans-Louisiana was by Biloxi van 1699 tot 1702 en weer van 1719 tot 1723. Daarna is dit oorgedra aan die nedersetting by New Orleans. Skemas van die Skote finansieerder John Law het gefaal met slegte gevolge vir die streek. Die Frans-Indiaanse oorlog (1754–1763) het ook ontwikkeling in die wiele gery.

Frankryk het hulle gebied aan die ooste van die Mississippi egter na die ondertekening van die Verdrag van Parys (1763) aan Engeland prysgegee.

## Verwysings 
## Verdere leesstof 
* Dennis J. Mitchell, *A New History of Mississippi.* Jackson, MS: University of Mississippi Press, 2014.

## Eksterne skakels 
; Toerisme
----
* *Visit Mississippi*
; Geskiedenis
----
* *Mississippi Historical Society*
ISO 3166-3

**ISO 3166-3** is 'n deel van die internasionale ISO 3166 standaard wat kodes vaslê vir **ongebruikte landsname** wat voorheen in ISO 3166-1 opgeneem was. Die huidige weergawe is ISO 3166-3:***1999***.

Die jaar 1974 is gekies as begindatum vir die opname van kodes in ISO 3166-3. Die verwydering van landkodes uit ISO 3166-1 (en dus opname in 3166-3) kan onder die volgende omstandighede gebeur:

* Indien 'n belangrike deel van die landsnaam gewysig word.
* Indien lande saamgevoeg word, soos die Oost- en Wes-Duitsland.
* Indien lande opgebreek word, soos Tsjeggië en Slowakye.

In sulke gevalle word die oorbodige kode en beskrywing uit ISO 3166-1 verwyder en met twee toegevoegde letters ('n *alfa 4* kode) opgeneem in ISO 3166-3.

## Sien ook 
* ISO 3166
* ISO 3166-1
* ISO 3166-2
* Lande van die wêreld
Rafael Nadal

**Rafael "Rafa" Nadal Parera** (Katalaans: [rəfəˈɛɫ nəˈðaɫ pəˈɾeɾə], Spaans: [rafaˈel naˈðal paˈɾeɾa]; gebore 3 Junie 1986 in Manacor, Majorka, Spanje) is 'n voormalige Spaanse professionele tennisspeler. Hy beklee tans die wêreld se no.&nbsp;173-posisie en is 'n veertienmalige Franse Ope-enkelspelkampioen (2005-'08, 2010-'14, 2017-'22), tweemalige kampioen by Wimbledon (2008 en 2010), viermalige kampioen by die VSA-Ope (2010, 2013, 2017 en 2019) en twee keer kampioen by die Australiese Ope (2009 en 2022). Hy het altesaam reeds 22 Grand Slam-enkelspeltitels verower.

In 2010 het hy die tweede man in die geskiedenis geword wat vyf Roland Garros-enkeltitels ingepalm het.

Ten spyte daarvan dat hy linkshandig is terwyl hy tennis speel, is Nadal bekend daarvoor dat hy regshandig is terwyl hy dinge in die alledaagse lewe doen soos skryf en gholf speel.

## Grand Slam-rekord 
duimnael|links|upright|Rafael Nadal in 2006
[duimnael|links|upright|Rafael Nadal nadat hy die [Franse Ope in 2006 gewen het]]
Die tabel toon Nadal se prestasie tydens elk van die Grand Slam-mansenkelspeltoernooie waaraan hy deelgeneem het:

## Verwysings 
## Bronne 
*  Rafael Nadal und John Carlin: *Rafa – Mein Weg an die Spitze.* Edel Verlag, Hamburg 2012, .
*  Tom Oldfield: *Rafael Nadal: The Biography.* Blake Publishing, 2010, .

## Eksterne skakels 
*  Rafael Nadal se amptelike webwerf
*  Rafael Nadal se ATP-profiel
*  Rafael Nadal se ITF-profiel
*
Ohio

**Ohio** (Engels: *State of Ohio*) is 'n deelstaat in die Groot Mere-streek van die Verenigde State van Amerika met 'n oppervlakte van 116&nbsp;096 vierkante kilometer en 'n bevolking van 11,5 miljoen. Die hoofstad en grootste stad is Columbus. Ohio word in die noorde deur Michigan en die Eriemeer, in die ooste deur Pennsilvanië en Wes-Virginië, in die suide deur Kentucky, en in die weste deur Indiana begrens. Dit is die 17ste staat wat tot die Unie toegelaat is.

Ohio se bynaam is *The Buckeye State*. 'n Buckeye is 'n tipe kastaiingboom. Die naam Ohio kom van die Seneca woord *ohi:yo* wat 'groot kreek' beteken.

Ohio se leuse is "By God is alles moontlik".

Somers is gewoonlik warm en vogtig. Koel temperatuur oorheers in die winter. Die Ohio Wesleyan-universiteit is ook in die staat geleë.

[links|duimnael|Die kus van die [Eriemeer]]

## Eksterne skakels 
;Toerisme
----
* *Visit the USA: Ohio*
;Geskiedenis
----
* *Ohio History Connection*
Franse Ope

duimnael|Die Roland Garros baan
duimnael|Gustavo Kuerten tydens die 2005 Franse Ope.

Die **Franse Ope** is 'n groot tenniskampioenskapstoernooi wat jaarliks oor twee weke tussen middel Mei en vroeg Junie in Parys, Frankryk, besleg word in die *Roland Garros*-stadion. Die stadion se bane is van rooi klei en kan ongeveer 37&nbsp;000 toeskouers huisves. Die program sluit mans- en vroue-enkels, sowel as mans-, vroue- en gemengde dubbels in.

## Geskiedenis 
duimnael|links|100px|Roland Garros, die oorlogsheld.
Die eerste Franse Ope is in 1891 gehou, maar die eerste vrouekampioenskappewas eers in 1897. In 1927 is die baan genoem na die Franse vlieënier en oorlogsheld Roland Garros (1888–1918).

Onlangse kampioene sluit in: die Spanjaard Rafael Nadal en die Belg Justine Henin wat beide die toernooi jaarliks vanaf 2005 gewen het.

In Maart 2007 is aangekondig dat dieselfde prysgelde vir die eerste keer vir alle rondtes aan beide mans- en damesspelers oorhandig sal word.

## Rekords en statistieke 
**Meeste enkeltitels**
* Mans:
** vanaf die begin van die ope-era: Björn Borg (Swede) – 6 (1974, 1975, 1978, 1979, 1980 en 1981).
** voor die ope-era: Max Decugis (Frankryk) – 8 (1903, 1904, 1907, 1908, 1909, 1912, 1913 en 1914).
* Vroue: Chris Evert (VSA) – 7 (1974, 1975, 1979, 1980, 1983, 1985 en 1986).

## Eksterne skakels 
* Die Roland Garros webwerf
* Fotos van Roland Garros
Australiese Ope (tennis)

duimnael|Kenteken van die Australiese Ope sedert 2017
duimnael|Die Margaret-baan by die Australiese Ope
duimnael|Binnekant van die *Rod Laver Arena* voor 'n wedstryd

Die **Australiese Ope** (Engels: *Australian Open*) is 'n groot tenniskampioenskap wat jaarliks in Januarie op Melbournepark, Australië, aangebied word. Dit is die eerste Grand Slam-toernooi van die jaarlikse tenniskalender. Dit is die grootste sporttoernooi wat jaarliks in Australië plaasvind.

Soos by alle Grand Slam-toernooie word mans- en damesenkels, mans- en damesdubbels, gemengde dubbels en juniorkampioenskappe gespeel. 'n Toernooi vir rolstoel-tennisspelers en vertoonwedstryde deur bekende spelers word ook aangebied.

## Geskiedenis 
Oorspronklik is die kampioenskap aan die begin van die kalenderjaar gehou. In 1977 word dit verskuif na einde Desember (rondom Kersfees) en is twee kampioenskappe die jaar in beide Januarie en Desember aangebied. Teen einde 1985 word besluit om na die oorspronklike reëling terug te val en dat die volgende kampioenskap eers in 1987 gespeel sou word. As gevolg hiervan is geen kampioenskap in 1986 gehou nie.

Voor 1983 het baie van die wêreld se beste spelers nie aan hierdie toernooi deelgeneem nie. Die hoofrede hiervoor was dat dit te ver was om te reis en baie spelers het dit nie as 'n belangrike toernooi geag nie.

## Hitte-beleid 
Die toernooi word in Januarie, tydens die warm Australiese somer gespeel. In 1998 word 'n uitermatige hitte-beleid ingevoer. Dit is die enigste groot toernooi wat so 'n beleid het. In 2007 het temperature op die bane tot bokant 50 grade Celsius gestyg.

## Finaliste 
Hieronder die mees onlangse finaliste in beide die mans- en damesenkelspel:

| width=50% align=left valign=top |

### Vroue 
|}

duimnael|senter|800px|Panorama oor die Margaret-baan gedurende die 2008-Australiese Ope.

## Verwysings 
## Eksterne skakels 
*  Die Australiese Ope se amptelike webwerf
*
VSA-Ope (tennis)

: *Hierdie artikel handel oor die tennistoernooi in Amerika. Vir die gholftoernooi, sien VSA-Ope (gholf).*

duimnael|Die Arthur Ashe-stadion se hoofbaan.
duimnael|Die Arthur Ashe-stadion.
duimnael|Newport Casino Tennisbaan.

Die **VSA-Ope** (Engels: *US Open*) is 'n groot tenniskampioenskap wat jaarliks teen die einde van Augustus in New York, Verenigde State, gehou word. Dit is die laaste Grand Slam-toernooi van die jaarlikse tenniskalender. Dit word gewoonlik oor 'n periode van twee weke gespeel met die eindstryd wat net voor die middel van September plaasvind.

## Geskiedenis 
Die kampioenskap is die eerste keer in 1881 vir mans en in 1887 vir dames aangebied.

In 2006 word die VSA-Ope die eerste Grand Slam om die sogenaamde *Hawk-Eye* in te span. *Hawk-Eye* is 'n tegnologie wat die virtuele terugspeel van 'n hou wat pas gespeel is moontlik maak. Dit kom handig te pas as 'n dispuut ontstaan oor 'n hou wat moontlik uit die baan se grense is. As 'n speler nie met die skeidsregter saamstem nie, kan hy/sy vra dat die *Hawk-Eye* ingespan word. Sedert 2007 word die *Hawk-Eye* by alle Grand Slams gebruik.

Die VSA-Ope is al op drie tipes oppervlakke gespeel:
* Gras (1881–1974)
* Har-Tru ('n tipe kleibaan, 1975–1977)
* Decoturf ('n tipe harde baan, 1978–nou)

## Titels 
Titels sedert die begin van die ope era in 1968 word in aanmerking geneem.

### Mans 
duimnael|Roger Federer tydens die VSA-Ope van 2006
duimnael|Rafael Nadal tydens die VSA-Ope van 2006

### 7Vroue 
duimnael|Serena Williams tydens die VSA-Ope van 2013
duimnael|Venus Williams tydens die VSA-Ope van 2011

## Eksterne skakels 
*  Die VSA-Ope se amptelike webwerf
*
Pete Sampras

**Pete Sampras** (Grieks: Πιτ Σάμπρας; gebore op 12 Augustus 1971 in Washington, D.C. as **Petros Sampras**) is 'n voormalige Amerikaanse tennisspeler. In sy loopbaan van 15 jaar het hy 14 Grand Slam-mansenkelspeltitels op 52 geleenthede gewen. Hy was 'n wêreldwye no.&nbsp;1-speler en word beskou as een van die grootste spelers in die tennisgeskiedenis. Vanweë sy presiese en kragtige afslane het hy die bynaam "Pistol Pete" gekry.

Sampras se professionele loopbaan het in 1988 begin en op die VSA-Ope van 2002 geëindig waar hy Andre Agassi in die eindstryd verslaan het. Hy was die rekordhouer van sewe Wimbledon-mansenkelspeltitels tot in 2017, toe Roger Federer sy agtste titel gewen het. Sampras het ook vyf VSA-Ope-titels gewen, ’n Ope-era-rekord wat hy met Federer en Jimmy Connors deel, asook twee titels in die Australiese Ope. Sy 14 Grand Slam-titels was ’n rekord totdat Federer sy 15de titel in 2009 op Wimbledon gewen het. Rafael Nadal het dié prestasie in 2017 in die Franse Ope herhaal en Novak Djokovic in 2019 in die Australiese Ope.

Sampras het altesaam 64 enkelspeltitels gewen. Hy was in 1993 die eerste keer die wêreld se no.&nbsp;1-speler en het dié posisie 286 weke lank gehou (die tweede langste naas Federer se 310 weke). Hy was van 1993 tot 1998 ’n rekordgetal van ses agtereenvolgende jare no.&nbsp;1. In 2007 is hy in die Internasionale Tennisheldesaal vereer.

## Grand Slam-rekord 
duimnael|links|upright|Pete Sampras in 1992
|duimnael|links|upright|Pete Sampras in 2007
Die tabel toon Sampras se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Eksterne skakels 
*  Amptelike webwerf
*  Pete Sampras se ATP-profiel
*  Pete Sampras se ITF-profiel
*
Boris Becker

**Boris Franz Becker** (Duits: [ˈbɔʁɪs ˈbɛkɐ]; gebore op 22 November 1967 in Leimen, Wes-Duitsland) is 'n voormalige Duitse tennisspeler. Op 17-jarige ouderdom het hy geskiedenis gemaak as die jongste persoon wat nog Wimbledon se enkelspelkampioenskap kon wen. Hy was ses keer 'n Grand Slam-enkelspelkampioen en ook 'n Olimpiese gouemedaljewenner.

Ná Becker se eerste oorwinning as ongekeurde speler in 1985 het hy in 1986 weer die Wimbledon-titel gewen. Hy het Wes-Duitsland ook gehelp om hulle eerste Davisbeker in 1988 in te palm. In 1989 het hy Wimbledon, die Amerikaanse Ope en 'n tweede Davisbeker gewen.

In 1991 het Becker die Australiese Ope gewen en so die nommer een posisie op die wêreldranglys gehaal. In 1992 het hy Jim Courier in skoon stelle verslaan om die ATP-wêreldtitel. Sy finale Grand Slam-titel was in 1996, toe hy Michael Chang in vier stelle tydens die Australiese Ope geklop het.

In sy loopbaan het Becker 49 enkelspel- en 15 dubbelspeltitels gewen. Hy word onder andere onthou vir sy wedywering met spelers soos Ivan Lendl, Stefan Edberg en Michael Stich.

Vandat hy as professionele tennisspeler uitgetree het, het sy mediawerk en persoonlike lewe hom in die kollig gehou. Hy was tussen 2013 en 2016 die Serwiese tennisspeler Novak Djokovic se afrigter.

## Bankrotskap 
In Junie 2017 het 'n hof in Londen Boris Becker bankrot verklaar. In April 2022 is Becker tot twee en 'n half jaar tronkstraf gevonnis omdat hy 2,5 miljoen euro van sy kurator teruggehou het ná sy bankrotskap in 2017.

## Grand Slam-rekord 
duimnael|links|upright|Boris Becker speel in Ohio (1994)
Die tabel toon Becker se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Eksterne skakels 
*   Amptelike webwerf
*  Boris Becker se ATP-profiel
*  Boris Becker se ITF-profiel
*
Russiese Sosialistiese Federale Sowjetrepubliek

Die **Russiese Sosialistiese Federale Sowjetrepubliek** (Russies: Российская Советская Федеративная Социалистическая Республика [РСФСР], *Rossijskaja Sowjetskaja Federatiwnaja Sotsialistitsjeskaja Respoeblika [RSFSR]*), ook genoem die **Russiese SFSR** en die **RSFSR**, was die grootste en digs bevolkte van die vyftien republieke van die voormalige Sowjetunie en het ná die verbrokkeling van laasgenoemde land die Russiese Federasie geword. Dit was verreweg die grootste subnasionale entiteit in die wêreld wat oppervlakte betref en die tweede grootste wat bevolking betref (ná Uttar Pradesh, Indië). Die hoofstad was Moskou, wat ook die hoofstad van die Sowjetunie was.

Die RSFSR is op 7 November 1917 gestig en die 1918-Sowjetgrondwet is op 10 Julie 1918 aanvaar. Tussen 1917 en 1922 is die land in Russiese dokumente "die Russiese Republiek" (Russies: Российская Республика, *Rossijskaja Respoeblika*) en "Sowjetrepubliek" (Russies: Советская Республика, *Sowjetskaja Respoeblika*) genoem. Die Russiese Republiek is internasionaal net deur ’n handvol state erken: die Ierse Republiek, Estland, Finland, Letland en Litaue.

Die RSFSR het in 1922 deel van die Sowjetunie geword (die 1924-Sowjetgrondwet het dit formeel gemaak).

Die Kongres van Sowjette van die RSFSR het op 12 Desember 1991 gestem om aan die Sowjetunie te onttrek. Die land is op 25 Desember tot die Russiese Federasie hernoem.

## Bevolkingsamestelling 
In 1970 het sowat 83% van die bevolking van die RSFSR uit etniese Russe bestaan, 3% uit Oekraïners en 7% uit Turkse en Persiese volke. Die res het bestaan uit lede van talle kleiner bevolkingsgroepe.

## Outonome republieke in die RSFSR 
Binne die RSFSR was daar twintig Outonome Sosialistiese Sowjetrepublieke (OSSR'e):
* Basjkierse OSSR
* Boerjatiese OSSR
* Krimse OSSR
* Dagestanse OSSR
* Jakoetiese OSSR
* Kabardino-Balkarse OSSR
* Kalmoekse OSSR
* Kareliese OSSR
* Komi-OSSR
* Mari-OSSR
* Mordowiese OSSR
* Noord-Ossetiese OSSR
* Oedmoert-OSSR
* Tataarse OSSR
* Tsjetsjniese OSSR
* Tsjoewas-OSSR
* Toewa-OSSR
* Kirgiese OSSR
* Sowjet-bergrepubliek (Berg-OSSR)

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Russian Soviet Federative Socialist Republic*

## Eksterne skakels 
* Full Texts and All Laws Amending Constitutions of the Russian SFSR
Coldplay

**Coldplay** is 'n Britse musiekgroep wat in 1997 in Londen (Engeland) tot stand gekom het. Die groep bestaan uit hoofsanger, pianis en kitaarspeler Chris Martin, hoofkitaarspeler Jonny Buckland, baskitaarspeler Guy Berryman, en tromspeler en multi-instrumentalis Will Champion. Onder hulle albums tel *A Rush of Blood to the Head* (2002), *X&Y* (2005) en *Viva la Vida* (2008). Coldplay het al 32,5&nbsp;miljoen&nbsp;albums verkoop en is bekend vir hul trefferenkelsnitte "Yellow", "The Scientist", "Speed of Sound", "Violet Hill", "Viva la Vida" en die Grammy-bekroonde "Clocks".

Coldplay het wêreldwyde bekendheid verwerf met die vrystelling van hul enkelsnit "Yellow", gevolg deur hul debuutalbum *Parachutes* in 2000, wat vir die Mercury-toekenning genomineer is. *A Rush of Blood to the Head*, wat in 2002 vrygestel is, het verskeie toekennings verwerf, insluitende NME se Album van die Jaar, en is later op die *Rolling Stone*-tydskrif se lys van 500 Greatest Albums of All Time ingesluit. Hul volgende vrystelling, *X&Y*, in 2005, het 'n minder entoesiastiese dog steeds positiewe ontvangs geniet. Die groep se vierde ateljeealbum *Viva la Vida or Death and All His Friends* in 2008 is deur Brian Eno vervaardig en is positief deur kritici ontvang. Al Coldplay se albums het groot kommersiële sukses behaal.

Coldplay se eerste materiaal is vergelyk met Jeff Buckley, U2 en Travis. Sedert die vrystelling van *Parachutes* is Coldplay deur ander bronne beïnvloed, soos Echo and the Bunnymen, Kate Bush en George Harrison op *A Rush of Blood to the Head*; Johnny Cash en Kraftwerk op *X&Y*; en Arcade Fire en My Bloody Valentine op *Viva la Vida or Death and All His Friends*. Coldplay ondersteun verskeie sosiale en politieke bewegings, soos Oxfam se Make Trade Fair-veldtog en Amnestie Internasionaal. Die groep het ook al by verskeie liefdadigheidskonserte opgetree, soos Band Aid 20, Live 8 en die Teenage Cancer Trust.

## Diskografie 
### Ateljee-albums 
* *Parachutes* (2000)
* *A Rush of Blood to the Head* (2002)
* *X&Y* (2005)
* *Viva la Vida or Death and All His Friends* (2008)
* *Mylo Xyloto* (2011)
* *Ghost Stories* (2014)
* *A Head Full of Dreams* (2015)
* *Everyday Life* (2019)
* *Music of the Spheres* (2021)
* *Moon Music* (2024)

### EP's 
* *Safety* (1998)
* *The Blue Room* (1999)
* *Acoustic* (2000)
* *Trouble – Norwegian Live EP* (2001)
* *Mince Spies* (2001)
* *Remixes* (2003)
* ''Prospekt's March* (2008)
* *Every Teardrop Is a Waterfall* (2011)
* *iTunes Festival: London 2011* (2011)
* *Live in Madrid* (2011)
* *A Sky Full of Stars* (2014)
* *Live from Spotify London* (2016)
* *Kaleidoscope'' (2017)

## Verwysings
Kirgisiese Sosialistiese Sowjetrepubliek

Die **Kirgisiese Sosialistiese Sowjetrepubliek** (Kirgisies: Кыргыз Советтик Социалисттик Республикасы, Kirgiz Sowettik Sotsialisttik Respoeblikasi; Russies: Киргизская Советская Социалистическая Республика, Kirgizskaja Sowjetskaja Sotsialistitsjeskaja Respoeblika), ook bekend as Kirgizstan of Kirgisistan, was van 1936 tot 1991 een van die vyftien republieke van die voormalige Sowjetunie en was die voorloper van die huidige Kirgisië.

Dit is op 14 Oktober 1924 gestig as die **Kara-Kirgisiese Outonome Oblast** en was deel van die Russiese Sosialistiese Federale Sowjetrepubliek. Op 1 Februarie 1926 het dit die **Kirgisiese Outonome Sosialistiese Sowjetrepubliek** geword wat steeds deel was van die RSFSR. Op 5 Desember 1936 het dit tydens die finale fase van die afbakening van die USSR ’n aparte republiek van die Sowjetunie geword as die **Kirgisiese Sosialistiese Sowjetrepubliek**.

Die land het hom op 31 Augustus 1991 onafhanklik verklaar nadat dit die vorige dag hernoem is tot die Republiek van Kirgisië.

## Sien ook 
* Kirgisië
* Sowjetunie
* Kazachstanse Sosialistiese Sowjetrepubliek

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Kirghiz Soviet Socialist Republic*

## Eksterne skakels 
*
Kevin Curren

**Kevin Melvyn Curren** (gebore 2 Maart 1958 in Durban, Suid-Afrika) is 'n voormalige professionele tennisspeler. As gevolg van sy lengte het hy 'n moeilike, plat afslaan gehad. Curren het in twee Grand Slam-enkelspeleindstryde gespeel (albei op grasbane, sy voorkeuroppervlak) en vier Grand Slam-dubbelspeltitels gewen. Hy en Johan Kriek is die enigste Suid-Afrikaanse mansspelers wie se name tot dusver onder die toptien op die wêreldranglys verskyn het.

Curren was die tweede Suid-Afrikaner (naas Brian Norton in 1921) wat die Wimbledon-manseindstryd gehaal het. Dit was in 1985, toe hy drie voormalige mansenkelspelkampioene (Stefan Edberg, Jimmy Conners en John McEnroe) geklop het. Hy het egter in die eindstryd teen Boris Becker verloor.

## Grand Slam-rekord 
Die tabel toon Curren se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Eksterne skakels 
*  Kevin Curren se ATP-profiel
*  Kevin Curren se ITF-profiel
Margate

**Margate** kan verwys na:

*Margate, Suid-Afrika, vakansiedorp aan die suidkus van KwaZulu-Natal
*Margate, Florida, Verenigde State
*Margate, Engeland
*Margate, Queensland, Australië
*Margate, Tasmanië, Australië
Noak Bridge

**Noak Bridge** is 'n klein dorpie in die Basildon distrik in die suidooste van Engeland. Daar woon minder as 2&nbsp;000 mense. Die dorp het 'n skool (*Noak Bridge County Primary School*) en twee winkels: 'n apteek en 'n Poskantoor/ "Costcutter".
Pous Paschalis II

**Paschalis II**  was die 160ste pous van die Rooms-Katolieke Kerk.

## Biografie 
**Pous Paschalis II** is gebore as **Raniero di Bieda** ongeveer in 1055 in Bieda di Santa Sofia naby Forli in Romagna.  Paschalis was 'n monnik van die orde van Cluny en is deur Pous Gregorius VII aangestel as kardinaal-priester van Sint Clemens omtrent in 1076.  Op 13 Augustus 1099 volg hy Pous Urbanus II op en regeer tot sy dood op 21 Januarie 1118.  Hy word opgevolg deur Pous Gelasius II.
Die naam ‘Paschalis’ beteken 'Oosterling'.

## Pontifikaat 
**Pous Paschalis II** het te kampe gehad met vier teenpouse gedurende sy pontifikaat, Clemens III, Theodoricus, Albertus en Silvester IV.  Een van die redes was die voortdurende investituurstryd.  Toe keiser Hendrik IV se seun met die steun van die pous die mag by sy pa oorneem, het Paschalis gedink die nuwe keiser Hendrik V sal meer inskiklik wees.  Hendrik V het egter aan sy voorregte vasgeklou.  Die pous het probeer om Hendrik se kroning as keiser te gebruik om hom te oorreed, maar Hendrik het die pous in 1111 kortstondig (ses dae) gevange geneem.  Paschalis het toe maar Hendrik op sy (Hendrik s'n) voorwaardes gekroon op 13 April 1111.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. .
* Gresser, Georg (2002). Die Synoden und Konzilien in der Zeit des Reformpapsttums in Deutschland und Italien von Leo IX. bis Calixt II. 1049–1123, Paderborn 2006.
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Weblin

**weblin** is 'n rekenaarprogram wat samewerking tussen persone op die Internet bevorder.
Met weblin bied die Duitse firma Zweitgeist GmbH 'n nuwe manier van webondervinding vir jou. Beleef die Internet met 'n verskil met meervoudige nuwe moontlikhede vir nuwe kontakte. Jy kan nou nuwe mense en ou vriende op die verskeie webwerwe van die Internet ontmoet, soortgelyk aan die ondervinding wanneer jy by 'n winkel of biblioteek sal instap.
Die verskaffer se slagspreuk is: ''"Die Internet is 'n dorp!"'' Die program laat persone toe om te sien wie op dieselfde tyd as hulle 'n webwerf besoek. Hulle sal met die persone kan gesels en sodoende nuwe kontakte knoop. Hierdie program en diens is gratis beskikbaar.

Die sagteware help met volgende:
*Ontmoet ander mense aan-lyn
*Vind uit oor mense wat soortgelyke belange het
*Gesels met ander soos in die regte lewe
*Maak afsprake om die mense in die regte lewe te ontmoet, indien jy sou wil

Met die 'webosition', wat die oombliklike webwerf is, kan selfs boodskappe aan (aanlyn) vriende gestuur word om jou daar te gaan ontmoet. - Omtrent soos 'n werklike afspraak.

## Eksterne skakels 
* Die amptelike Weblin webwerf (Engels)
Scarlett Johansson

**Scarlett Johansson** (gebore 22 November 1984 in New York Stad) is 'n Amerikaanse aktrise van Joodse afkoms.

## Beelde 

Scarlett Johansson.jpg
Scarlett Johansson in Kuwait 02.jpg
S_Johannson.jpg

## Eksterne skakels 
* http://www.imdb.com/name/nm0424060/
PNG

**PNG** (Engels: *Portable Network Graphics*) is 'n lêerformaat wat gebruik word om grafieke en foto's te stoor en kan in die nabye toekoms dalk selfs die gewilde GIF-formaat vervang. 'n Nuwe APNG-weergawe is ook beskikbaar, wat soos die GIF-formaat animasie (eenvoudige bewegings) kan vasvang. Dit kan met Firefox 3, Opera 9.5, KSquirrel 0.72 of XnView 1.92 en hoër besigtig word.

## Eksterne skakels 
* Die PNG spesifikasie
* APNG, *Animated PNG* (Engels)
Fredi Nest

**Fredi Nester Esterhuizen** (25 Maart 1959 – 3 Julie 2015) was 'n Afrikaanse liedjieskrywer en sanger. Hy het 14 albums en een DVD oor sy loopbaan opgeneem. Van sy populêre liedjies sluit in: *Getoor*, *Sê My*, *Meer En Meer*, *Hey DJ* en *Bly Net Naby My*. Sy verhoognaam, Fredi Nest, is 'n kombinasie van sy voornaam en eerste gedeelte van sy middelste naam.

## Biografie 
Fredi is op 25 Maart 1959 in Johannesburg, Suid-Afrika, gebore en was die oudste van vyf kinders. Hy het al van kleintyd af gesing en kitaar gespeel, maar het eers in sy laat dertigs besluit om musiek sy loopbaan te maak. 

In 1995 is sy debuutalbum, *Memory Train*, uitgereik. 'n Jaar later het hy die IBA-prys vir *Listen To Me*, as die mees gespeelde liedjie op gemeenskapradiostasies ontvang. Hy het sy deurbraak in die Afrikaanse musiekbedryf in 1999 met die album *Wie is jy* gemaak.

Nest het in Cullinan naby Pretoria gewoon, waar hy vir homself 'n ateljee gebou het wat ook vir CD-opnames en produksies gebruik is.

'n Breingewas is in Mei 2015 by hom gediagnoseer, waarna hy behandeling by die Steve Biko Akademiese Hospitaal in Pretoria ontvang het. Die kanker het egter vinnig na die res van sy liggaam versprei. Hy is op 3 Julie 2015 by 'n plaaslike hospice oorlede.

## Diskografie 
Nest het die volgende albums opgeneem:
* Memory Train, 1995
* Leave a Light On in, 1997
* Wie Is Jy?, 1999
* Goue Gunstelinge, 2001
* Kom na my toe, 2003
* Sê My, 2005
* Hey DJ, 2006
* Kom kry vir jou, 2007
* Grootste Treffers LIVE (DVD), 2007
* Vrystaat Limousine, 2008 SELECT
* Dronkverliefverslaafaanjou, 2010 SELECT
* Grootste Treffers, 2011 SELECT
* Begin By My, 2012 SELECT
* Desperado, 2014 SHIAM MUSIC
*I Surrender,2017 IBEntertainment

## Sien ook 
* Lys van Suid-Afrikaanse musikante

## Verwysings 
## Eksterne skakels 
* Video van Fredi Nest se liedjie "Hey DJ!"
St. Stefanskatedraal (Passau)

Die **St. Stefanskatedraal** in Passau, Duitsland, is veral bekend vir sy orrel. Die grootste kerkorrel in die wêreld, met 17774 pype en 233 registers, wat almal vanaf die 5 klawerborde en voetpedale in die middelportaal gespeel kan word.

duimnael|links|Die Hooforrel, St. Stefanskatedraal, Passau
duimnael|links|Kansel, St. Stefanskatedraal, Passau
Sedert die jaar 730 is op die plek van die huidige kerk meermalig biskopskerke gebou. Die huidige omtrent 100&nbsp;m lang barokgebou het tussen 1668 en 1693 ontstaan nadat 'n brand in die jaar 1662. Die in die lente van 1664 gekose nuwe forsbiskop Wenzeslaus Graf Thun (1664–1673) het voor die opgawe gestaan om die kerk weer te gaan opbou. Voor sy verkiesing was hy "*Dompropst*" in Salzburg gewees.

Van ouer geboue het slegs die laatgotiese Oosdeel behoue gebly. Die gesamentlike beplanning van hierdie katolieke katedraal is deur Carlo Lurago gedoen, die grootste Baugesellskap in Prag, wat bekend was vir sy straf organiseerde mense was een na die ander gebou opgerig het. Hy het uit Pellio in die Intelvi-daal gestam. Uit die buurdorpie Ramponia het noch 'n paar van sy belangrikste medewerkers Francesco della Torre en Giovanni Battista Passerini gekom, albei was messelaars. Hulle het in die Weense Bouskool ("*Wiener Bauhütte*") en in die steenbreuk  van Kaisersteinbruch in Hongarye, vandag Oostenryk, 'n italiaans-switzerse kunstenaarskolonie, as mester het hulle 1663, op dieselfde dag, die Prag se Burgerssertifikaat verwerf. Die messelwerk van die katedraal kon slegs van meervoudige meesters, wat in vriendskap was gedoen word (op dieselfde opbregsbasis). Prosesaktes in die argief van die stad Prag berig oor hierdie groot probleme. Die finale berekening is deur die bouverstandige kommissie met Giovanni Pietro della Torre, die seun en opvolger in die amp als koninklike hoofmesselaar gedoen.

## Eksterne skakels 
*  Amptelike webwerf
Vereniging van Privaatskole in Suid-Afrika

Die **Vereniging van Privaatskole in Suid-Afrika** (Engels: *The Independent Schools Association of Southern Africa* of ISASA) is die grootste assosiasie vir onafhanklike skole in Suid-Afrika. Onafhanklike skole is ook bekend as private skole.

ISASA skole verskaf kwaliteit, waarde-gebaseerde onderwys aan meer as 148 000 leerlinge. ISASA lewer vyftig professionele dienste aan 700 diverse skoollede.

## Eksterne skakels 
* ISASA se webadres
* Lys van privaat skole in Suid-Afrika
Manie Bodenstein

Oom **Manie Bodenstein** (15 Julie 1928 — 17 Oktober 2013) is 'n bekende Suid-Afrikaanse konsertinaspeler. Hy het van vroeg af in musiek belanggestel en op 8-jarige ouderdom reeds begin mondfluitjie speel. Sy eerste album is in 1947 opgeneem.

## Diskografie 
Van Manie se albums sluit in:

* Deur Die Jare 1947 - 1996
* Twintig Van Die Beste
* Boeremusiek Treffers
* Boerekos - Lekker Kuier Boeremusiek
* Boerekos Vol.2 - Lekker Kuier Boeremusiek
* Boeremusiek Vang Spoed
* RSG se Gewildste
* So Ry Die Boere (saam met Blackie Swart)

## Verwysings 
## Sien ook 
* Lys van Suid-Afrikaanse musikale kunstenaars
Abdullah Ibrahim

duimnael|links|Abdullah Ibrahim (2016)
**Abdullah Ibrahim** (gebore op 9 Oktober 1934 in Kaapstad, Suid-Afrika), voorheen bekend as **Adolph Johannes Brand** en as **Dollar Brand**, is 'n bekende Suid-Afrikaanse pianis en komponis. Sy musiek weerspieël die baie musikale invloede van sy jeug in die multikulturele hawe-areas van Kaapstad, en strek van tradisionele Afrika liedere tot die evangeliese liedere van die AME Kerk en ragas, tot meer moderne jazz en ander Westerse style. Binne jazz weerspieël sy musiek veral die invloed van Thelonious Monk en Duke Ellington.

## Sien ook 
* Lys van jazz-pianiste

## Eksterne skakels 
*  Amptelike webwerf
*
Hugh Masekela

**Hugh Ramopolo Masekela** (* 4 April 1939, Witbank, Suid-Afrika – 23 Januarie 2018) was 'n Suid-Afrikaanse trompet-, beuel- en kornetspeler asook 'n komponis en sanger. Masekela was bekend vir sy jazz komposisies, veral sy anti-apartheidsliedjies soos "Soweto Blues" en "Bring Him Back Home".

## Vroeë lewe 
Masekela is gebore in KwaGuqa Township, Witbank, Suid-Afrika. Masekela het op die ouderdom van 14 trompet begin speel, op 'n trompet van Louis Armstrong wat aan hom geskenk is deur die Aartsbiskop Trevor Huddleston. Tesame met ander jong vriende het hy die Huddleston Jazz Band gestig.

## Studentejare 
Aan die einde van 1959 het Masekela, tesame met Abdullah Ibrahim (toe nog bekend as Dollar Brand), Kippie Moeketsi, Makhaya Ntshoko, en Johnny Gertze 'n groep by die naam van die Jazz Epistles gevorm, wat die eerste Afrika-groep was om 'n langspeelplaat in Suid-Afrika op te neem. Na die Sharpeville-slagting het Masekela egter besluit om Suid-Afrika te verlaat. Met die hulp van vriende soos Huddleston, die violis Yehudi Menuhin en John Dankworth het Masekela dit reggekry om in te skryf as student by die Londense Guildhall School of Music. Na 'n besoek aan Amerika is hy egter vinnig bevriend met Harry Belafonte en het hy 'n beurs gewen om in New York aan die Manhattan School of Music te studeer.

In 1964 het Masekela met die Suid-Afrikaanse sangeres Miriam Makeba getrou. Hulle is twee jaar later geskei.

## Beelde 

Lêer:Hugh Masekela (1389962687).jpg|Hugh Masekela in 2007
Lêer:Hugh Masekela 2009.jpg|Hugh Masekela in 2009
Lêer:Hugh Masekela Larry Willis 2016.JPG|Hugh Masekela en Larry Willis (2016)
Lêer:111030 Hugh Masekela foto eric van nieuwland 10 (6298523966).jpg|
Lêer:Hugh-Masakela in 2013.jpg|Hugh Masekela (2013)
Lêer:Womex2011 - Crawfurd6468 (6299756789).jpg|

## Verwysings 
## Sien ook 
* Lys van Suid-Afrikaanse musikante

## Eksterne skakels 
*Hugh Masekela onderhoud op NYC Radio LIVE!
*Amptelike Webwerf
**Guardian* video onderhoud met Robin Denselow
*Video – onderhoud met Charlie Rose – 'n gesprek met musikant Hugh Masekela
Uli Schmidt

**Ulrich Louis (Uli) Schmidt** (gebore 10 Julie 1961 in Pretoria, Suid-Afrika) is 'n voormalige Springbokrugbyspeler, en seun van die Springbok Louis Schmidt.  Hy het op haker vir die Blou Bulle in die Curriebeker gespeel en later vir die Goue Leeus. Hy was ook later die amptelike spandokter vir die Springbokke.

Schmidt het sy eerste buiging vir die Springbokspan op 24 jarige ouderdom op 10 Mei 1986 gemaak tydens 'n toets teen die Nieu-Seelandse Kavaliers te Nuweland, 'n wedstryd waarin die Springbokke met 'n telling van 21&ndash;15 geseëvier het. Daarna speel hy in drie opeenvolgende toetse teen dié Nieu-Seelandse span. Later speel hy weer vir die Springbokke in 1989 in twee toetse teen 'n Wêrelduitnodigingspan.

In 1992 haal hy twee keer die Springbokspan in toetse teen die All Blacks en Wallabies. In die daaropvolgende seisoen het hy vyf keer die Springbokspan gehaal en in twee toetse teen die Franse Hane gespeel en drie toetse teen die Wallabies in Australië. In 1994 het hy vier keer die Springbokspan gehaal en sy laaste toets vir Suid-Afrika op 26 November te Cardiff Arms Park gespeel waar die Springbokke 'n oorwinning oor Wallis behaal het.

In 2006 verhuis Schmidt na Australië waar hy tans aan die Nieu-Suid-Walliskus woon en as geneesheer werk.

Hy was 'n rugbykommentator by SuperSport.

## Eksterne skakels 
*
*
Georgia

**Georgia** (Engels: *State of Georgia*) is 'n deelstaat in die suidooste van die Verenigde State van Amerika. Dit is een van die oorspronklike 13 deelstate wat in opstand teen die Britse heerskappy gekom het. Atlanta is die hoofstad asook die grootste stad. 
duimnael|links|Magtige eikebome vorm 'n sierlike baldakyn oor *U.S. Route 17* in McIntosh County
duimnael|links|Black Rock Mountain State Park
Die deelstaat het 'n bevolking van 10,6 miljoen en 'n oppervlakte van 153&nbsp;909 vierkante kilometer. Georgia word in die noorde deur Tennessee en Noord-Carolina, in die ooste deur Suid-Carolina, in die suide deur Florida, en in die weste deur Alabama begrens. Die Atlantiese Oseaan lê in die ooste.

Georgia se byname is *Peach State* en *Empire of the South*. Georgia se oorspronklike naam was *Province of Georgia* (1732 - 1777).

## Eksterne skakels 
;Toerisme
----
* *Explore Georgia*
;Geskiedenis
----
* *Georgia Historical Society*
;Ensiklopediese inligting
----
* *New Georgia Encyclopedia*
Michigan

**Michigan** (Engels: *State of Michigan*) is 'n deelstaat van die Verenigde State van Amerika. Dit bestaan uit twee skiereilande: Die Opper-Skiereiland (Engels: Upper Peninsula of UP) en die Neder-Skiereiland (Engels: Lower Peninsula).

Die Opper-Skiereiland word in die noorde deur die Bowemeer, in die suide deur die Michiganmeer, en in die weste deur die deelstaat Wisconsin begrens. Neder-Skiereiland word in die ooste deur die Huronmeer, Kanada (Ontario), die Saint Clairmeer en die Eriemeer, in die suide deur Ohio en Indiana, en in die weste deur die Michiganmeer begrens. Die Straat van Mackinac lê tussen Opper- en Neder-Skiereiland.

Lansing is die hoofstad en die grootste stad is Detroit. Michigan het 'n bevolking van omtrent 9,9 miljoen en 'n oppervlakte van 253&nbsp;793 vierkante kilometer. Dit is die 26ste deelstaat wat tot die Unie toegelaat is.

Michigan se byname is *The Great Lakes State*, *The Wolverine* (veelvraat) *State*, *The Automotive State*, en *Water-Winter Wonderland*. Die naam Michigan kom van die Ojibwe woord *mishigami*, wat 'groot water' of 'groot meer' beteken.
duimnael|links|'n Nagaansig van Detroit se middestad
duimnael|links|Grand Hotel, Mackinac Island
duimnael|links|Rustige vakansies op Mackinac Island -* Motown? Never heard of it!*
duimnael|links|Die Mackinaw-hangbrug (sedert sy voltooiing in 1957 met vyf myl een van die langste hangbrûe ter wêreld) oor die gelyknamige seestraat verbind die twee skiereilande van Michigan met mekaar
duimnael|links|'n Nedersetting op die Opper-Skiereiland
duimnael|links|Sononder oor 'n eensame rivierpad naby Otisville, Genesee County
duimnael|links|Herfskleure in Michigan - lugaansig van 'n bospad naby Grayling in Crawford County
duimnael|links|Herfskleure naby East Jordan in Antrim County
duimnael|links|Herfskleure langs Lake Margrethe naby Grayling
duimnael|links|Selfs die kleinste waterval het sy bekoring*Porcupine Mountains Wilderness State Park*
duimnael|links|Betonbrug oor die Ocqueoc River in Presque Isle County
duimnael|links|Kranse langs die *Pictured Rocks National Lakeshore*, Opper-Skiereiland
[duimnael|links|[Duin|Sandduinlandskap langs die Michiganmeer: *Sleeping Bear Dunes National Lakeshore*]]

## Eksterne skakels 
;Toerisme
----
* *Pure Michigan*
;Geskiedenis
----
* *Historical Society of Michigan*
Bagdad

**Bagdad** (Arabies: بغداد‎‎; Koerdies: *Bexda‎*) is die hoofstad en grootste stad van Irak. Bagdad is ook die tweede grootste stad in die Arabiese wêreld na Kaïro. Die stad het 'n bevolking van 9&nbsp;028&nbsp;636 in 2015 gehad en beslaan 'n oppervlakte van 204,2&nbsp;km². Dit is aan die Tigrisrivier geleë en in 762 deur kalief Al-Mansoer gestig. Dit het toe die hoofstad van die Abbasidiese Kalifaat geword.

Binne 'n kort tydperk van sy stigting het Bagdad ontwikkel tot 'n beduidende kulturele, kommersiële en intellektuele sentrum van die Moslem-wêreld. Bykomend tot die huisvesting van verskeie belangrike akademiese instellings, waaronder die Huis van Wysheid, sowel as die aanbied van 'n multietniese en multigodsdienstige omgewing, het die stad 'n wêreldwye reputasie as die 'Sentrum van Geleertheid' verkry.

Bagdad was gedurende die Islamitiese Goue Tydperk die grootste stad ter wêreld vir 'n groot deel van die Abbasidiese-era en het 'n bevolking van meer as 'n miljoen bereik. Die stad is in 1258 grootliks verwoes aan die hand van die Mongoolse Ryk, wat gelei het tot 'n agteruitgang wat deur baie eeue sou voortduur as gevolg van gereelde plae en verskeie opeenvolgende ryke. Met die erkenning van Irak as 'n onafhanklike staat (voorheen die Britse mandaat van Mesopotamië) in 1932, het Bagdad geleidelik 'n paar van sy eertydse prominensie herwin as 'n belangrike sentrum van die Arabiese kultuur.

In die hedendaagse tyd het die stad dikwels ernstige infrastruktuurskade ondervind, meestal as gevolg van die Amerikaanse geleide inval in Irak in 2003, en die daaropvolgende Irak-oorlog wat tot Desember 2011 geduur het. In onlangse jare het die stad gereeld insurgensie-aanvalle beleef. Die oorlog het ook gelei tot 'n aansienlike verlies aan kulturele erfenis en historiese artefakte. Vanaf 2018 is Bagdad gelys as een van die minste gasvrye plekke in die wêreld, en word deur Mercer beskou as die slegste stad vir lewensgehalte in die wêreld. 

## Geografie 
Die stad is geleë op 'n uitgestrekte vlakte wat deur die Tigrisrivier verdeel word. Die Tigris verdeel Bagdad in twee, met die oostelike helfte *Al-Rusafa* en die westelike helfte bekend as *Karkh*. Die land waarop die stad gebou is, is byna heeltemal plat en laagliggend en van 'n alluviale oorsprong as gevolg van die periodieke groot oorstromings wat weens die rivier plaasgevind het.

## Verwysings 
## Eksterne skakels 
*  
*  Amptelike webwerf
*
Noord-Dakota

**Noord-Dakota** (Engels: *State of North Dakota*) is 'n deelstaat in die middeweste van die Verenigde State van Amerika. Die hoofstad is Bismarck en die grootste stad Fargo. Dit is die 19de grootste deelstaat met 'n oppervlakte van 183&nbsp;272 vierkante kilometer. 

Noord-Dakota het 'n bevolking van sowat 672&nbsp;000 en word in die noorde deur Kanada (provinsies: Saskatchewan en Manitoba), in die ooste deur Minnesota, in die suide deur Suid-Dakota, en in die weste deur Montana begrens. Die staat lê in die Bo-middeweste en in die Groot Vlaktes. Dit het 'n tipiese vastelandsklimaat met warm somers en lang, koue winters.

Die naam "Dakota" is 'n woord uit die Lakota-taal en beteken "ewige vriend." 

Noord-Dakota se byname is *Peace Garden State*, *Roughrider State*, *Flickertail State*, *The 701* en *Norse Dakota* (die woord *Norse* verwys na die groot getalle Skandinawiërs wat hulle in Noord-Dakota gevestig het). Na Noord-Dakota word as Amerika se veiligste deelstaat verwys, selfs al is dit net in die derde plek van die veiligste VSA-deelstate, ná New Hampshire en Maine.

duimnael|links|'n Spoorwegbrug oor die Sheyenne River
duimnael|links|Medora, 'n klein nedersetting in die Badlands, suid van die Theodore Roosevelt National Park
duimnael|links|*Knife River Indian Village National Historic Site*
duimnael|links|Theodore Roosevelt National Park
[duimnael|links|[Sonneblomme in Noord-Dakota]]

## Eksterne skakels 
;Toerisme
----
* *North Dakota Tourism Division*
;Geskiedenis
----
* *State Historical Society of North Dakota*
* *Scandinavian Heritage Association*
Soekenjin

'n **Soekenjin** is 'n rekenaarprogram wat ontwerp is om deur groot hoeveelhede inligting te soek. Die gebruiker verskaf sleutelwoorde waarna gesoek moet word, waarna die soekenjin 'n lys van relevante resultate lewer. 'n Soekenjin maak gebruik van 'n algoritme wat besluit watse resultate belangriker is as ander, en rangskik daarna die belangrikste resultate heel bo (of volgens voorkeure). Inligting waardeur gesoek kan word sluit in: webbladsye, beelde, en ander lêertipes. Sekere soekenjins kan ook data in nuusgroepe en databasisse deursoek.

## Internet websoekenjins 
Verskeie soekenjins is op die Internet beskikbaar wat webbladsye op webwerwe kan deursoek. Die bekendste soekenjin op die Internet is Google. Google is ook die enigste internasionale websoekenjin wat se koppelvlak in Afrikaans beskikbaar is (webblaaier se voorkeurtaal moet na Afrikaans gestel word om dit te sien).

Van die meer bekende websoekenjins sluit in:
* Google - google.co.za
* Microsoft se Bing-soekenjin - bing.com
* Baidu - baidu.com
* DuckDuckgo - duckduckgo.com
* Yandex - yandex.com
* Yahoo! soek - yahoo.com
* Mojeek - mojeek.com

## Afrikaanse websoekenjins 
Hier is 'n paar van die meer bekende Afrikaanse soekenjins op die Internet:
* Grou - http://www.grou.co.za/ 
* Soek Afrikaans - http://www.soek-afrikaans.co.za/ 
* Soektog! - http://www.soektog.co.za 

## Sien ook 
* Webkruiper
* Wasige stringpassing
Webbladsy

duimnael|regs|HTML-kode van 'n webbladsy.

'n **Webbladsy** of **webblad** is 'n dokument wat met 'n webblaaier oopgemaak kan word en geskik is vir plasing op die Internet. Dié dokumente word gewoonlik met HTML- of XML-kode opgestel. Die bronkode word dan deur die webblaaier omgeskakel na 'n leesbare bladsy. Webblaaie kan ook media (soos beelde, video's, en oudio-lêers), asook skakels (URL's) na ander webbladsye bevat.

## Sien ook 
* Webblaaier
* Webwerf
* Internet
* HTML
* XML
Pous Gelasius

**Pous Gelasius** kan verwys na een van twee pouse van die Rooms-Katolieke Kerk nl:

*Pous Gelasius I (492 – 496).
*Pous Gelasius II (1118 – 1119).
Suid-Dakota

**Suid-Dakota** (Engels: *State of South Dakota*) is 'n deelstaat in die middeweste van die Verenigde State van Amerika. Dit is vernoem na die Lakota en Dakota inboorlingstamme. Suid-Dakota se hoofstad is Pierre en die grootste stad is Sioux Falls. Dit het 'n oppervlakte van 199&nbsp;905 vierkante kilometer en 'n bevolking wat in 2019 op 884&nbsp;659 beraam is. Suid-Dakota word in die noorde deur Noord-Dakota, in die ooste deur Minnesota en Iowa, in die suide deur Nebraska, en in die weste deur Montana en Wyoming begrens. Dit was die 40ste deelstaat wat tot die Unie toegelaat is.

Suid-Dakota se byname is *The Mount Rushmore State* en *The Sunshine State*. Die deelstaat se leuse is *Under God the people rule* (met God as hoof regeer die volk).

Mount Rushmore, wat in die Black Hills lê, is 'n historiese gedenkwaardigheid.

links|duimnael|Mount Rushmore Nasionale Gedenksteen in die Black Hills
duimnael|links|Uitsig oor Harney Peak in die Black Hills, 'n lae bergreeks in die suidweste van die deelstaat
duimnael|links|Door Trail in die National Badlands Park
duimnael|links|Stalaktiete in Wind Cave National Park
duimnael|links|'n Veeteler en sy seun hou 'n trop beeste in die Prairie Pothole-streek dop
duimnael|links|'n Gaffelbok in die Wind Cave Nasionale Park

## Eksterne skakels 
;Toerisme
----
* *South Dakota Department of Tourism*
;Geskiedenis
----
* *South Dakota State Historical Society*
Pous Gelasius II

**Gelasius II**  was die 161ste pous van die Rooms-Katolieke Kerk.

## Biografie 
**Pous Gelasius II** is gebore as **Giovanni da Gaeta** (ook **Giovanni Coniulo**) ongeveer in 1058 in Gaeta, Italië.  Voor sy verkiesing was hy 'n Benediktynse monnik in die klooster van Monte Cassino, adviseur van Pous Paschalis II en kanselier van die Vatikaan.  Pous Urbanus II stel hom aan as kardinaal-deken van Santa Maria in Cosmedin.  As kanselier van 1089 tot 1118 hervorm hy die Vatikaan se administrasie drasties.  Permanente klerke word aangestel om pouslike dokumente te hanteer.  Sedert sy termyn as kanselier het dit gebruik geword dat die kanselier altyd 'n kardinaal moet wees en dat die pos lewenslank is of totdat die kanselier tot pous verkies word.  Op 24 Januarie  1118 volg hy Pous Paschalis II op en regeer tot sy dood op 29 Januarie 1119.  Hy word opgevolg deur Pous Callixtus II.
Die naam ‘Gelasius’ beteken 'die gelukkige' in Grieks.

## Pontifikaat 
**Pous Gelasius II** se bewind staan in die teken van die investituurstryd.  Hy is tot pous verkies sonder die medewete van keiser Hendrik V en deur 'n voorstander van die keiser, Cencio II Frangipane gevange geneem.  Die volk van Rome het egter in opstand gekom en die pous bevry.  Die keiser het met 'n leër na Rome gekom en die pous verdryf na Cluny in Frankryk.  Die keiser installeer Maurits Bourdin as Teenpous Gregorius VIII.  Gelasius het die banvloek oor die keiser uitgespreek.

## Bibliografie 
* Barraclough, Geoffrey (1964). The Medieval Papacy. Thames and Hudson. .
* Duff, Eamon (2001). *Saints and Sinners: A History of the Popes*, Yale University Press. .
* Gresser, Georg: Die Synoden und Konzilien in der Zeit des Reformpapsttums in Deutschland und Italien von Leo IX. bis Calixt II. 1049–1123. Paderborn 2006.
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}